Fazioù a vez graet bremañ etre an daou ziwezhañ. (*mont de zevezhiad, F. Bodenes, Maria Nedelegskaia). Evel evit bloaz, bloavezh, bloavezhiad, e verk an hini kentañ ur mare resis pe ur fenomen astronomiezh, an eil ur pad (da gontañ e segondennoù/eilennoù) tra ma verk an trede ur chementad labour graet. Un devezhiad labour a chell bezañ, hervez ar vicher, dek ervennad sivi chwennet, pe ur gordenn hanter a goad trochet, pe ugent kopienn difaziet, pe daouzek klañvour bizitet, mes neo ket ur pad ! Ar bloavezhiad eo an holl draoù a cheller gounit en ur bloaz war ur feurm, etre an eost, talvoudegezh al loened gwerzhet, an amann hag al laezh, hag ar frouezh, mes neo ket 365 devezh. Ha pa implijer araogennoù hag a verk ur pad (e-doug, e-pad, tog, e-korf...) ne vez ket implijet ar -vezh : e-doug an deiz, e-pad ar sizhun, tog ar bloaz etc...